Z A P I S N I K
sa 33. sjednice Vijeća Gradske četvrti Peščenica - Žitnjak 
održane 21. veljače 2024. u  Područnom uredu Peščenica-Žitnjak, Zapoljska 1 (I. kat - soba 115) s početkom u 18,00 sati


Nazočni članovi Vijeća: 
Nikola Zdunić, Tomica Rižmarić, Lorena Sajković, Zvonko Dumančić, Marko Korošec, Zdravko Čabraja, Renata Vojnović, Ivana Atlija, Antonija Komazlić, Ana Miloš, Marko Jelenčić, Mario Sobočan, Darko Stošić, Ramiza Memedi, Dragan Vučić, Ljiljana Ivanac, Gloria Tkalčić 

Odsutni članovi Vijeća:
Đurđica Radaković Groš, Marijan Ćužić

Ostali prisutni: 
Manuela Riter, vlasnica obrta za zabavne igre „Riter“


U radu sjednice sudjeluju voditelj Područnog odsjeka Peščenica-Žitnjak, Gradskog ureda za mjesnu samoupravu, promet civilnu zaštitu i sigurnost, Boris Berber i viša stručna suradnica za rad tijela mjesne samouprave Iva Dujić Horvat.
Konstatira se da u radu sjednice sudjeluje 17 vijećnika čime su stečeni uvjeti za pravovaljano odlučivanje.

Prije utvrđivanja dnevnog reda,  predsjednik Vijeća, Nikola Zdunić, otvara raspravu o zapisniku s 32. sjednice Vijeća GČ.
Vijećnici Sobočan i Stošić imaju primjedbe:
Vijećnik Sobočan navodi kako nije zadovoljan dijelom zapisnika koji se odnosi na 7. točku dnevnog reda (CGO). Moli detaljan zapis sadržaja rasprave jer se iz kratkih navoda tijeka rasprave ne može steći pravi dojam o tome koliko se vijećnici protive izgradnji CGO.
Voditelj Berber odgovara kako se na sjednicama vode, poslovnički definirano, skraćeni zapisnici, a ne stenografski zapisi, no u slučaju potrebe za detaljima postoji audio zapis.
Dogovoreno je kako će se, zbog duljine rasprave koja se vodila u okvirima točke 7 (32. sjednice) vijećnicima dostaviti audio zapis točke 7.  
Vijećnik Stošić mišljenja je kako se njegov upit o šetnici, pod točkom „Izvješća, pitanja i prijedlozi“ (8. točka dnevnog reda), mogao malo proširiti jer u zapisniku nije jasno navedena poanta pitanja i stiče se dojam da je Vijeće Mjesnog odbora Ferenščica riješilo problem.
Vijećnik Stošić upoznat je sa svojim upitom na prošloj sjednici koji je glasio „Što je sa Banovcem?“ te je dogovoreno da će se zapisnik izmijeniti, na način da zainteresiranim građanima koji čitaju objavljene zapisnike na internetu problematika bude razumljiva, a sukladno uputama koje će vijećnik Stošić dostaviti putem maila. 
Predsjednik, uzimajući u obzir sve prethodne dopune i dogovore, zapisnik daje na glasanje, nakon čega, Vijeće, jednoglasno, usvaja zapisnik 32. sjednice. 

Predsjednik Vijeća predlaže usvajanje dnevnog reda s onako kako su ga vijećnici primili u Pozivu.
Vijeće, bez rasprave, jednoglasno usvaja sljedeći




DNEVNI RED


1. Prijedlog zaključka o davanju mišljenja o postavljanju pokretne naprave – luna parka „Riter“ na površinu javne namjene na lokaciji Kozari Bok – Kanalski put, sjeverno od sportskih i dječjih igrališta
2. Izvješće o radu Vijeća Gradske četvrti Peščenica – Žitnjak u 2023.
3. Program rada Vijeća Gradske četvrti Peščenica – Žitnjak za 2024.
4. Osnivanje i imenovanje Vijeća za prevenciju Gradske četvrti Peščenica – Žitnjak
5. Prijedlog zaključka o davanju mišljenja o mogućnosti raspolaganja zemljištem k.č. 1524/76 k.o. Žitnjak na području MO Kozari Putevi (Ivo Kulašević)
6. Prijedlozi zaključaka o rješavanju aktualne komunalne problematike na području Gradske četvrti 
7. Izvješća, pitanja i prijedlozi.





Ad 1. 	Prijedlog zaključka o davanju mišljenja o postavljanju pokretne naprave – luna parka „Riter“ na površinu javne namjene na lokaciji Kozari Bok – Kanalski put, sjeverno od sportskih i dječjih igrališta

Predsjednik uvodno pozdravlja i predstavlja vlasnicu obrta za zabavne igre „Riter“ koja je podnijela zamolbu za postavljanje pokretne naprave – luna parka na javnu površinu na području MO Kozari Bok.
Gospođa Riter vijećnicima podnosi usmeno izvješće o stanju koje su zatekli pri postavljanju luna parka kao i stanju čestice kada su naprave uklonili pri zadnjem korištenju javne površine (rujan 2023.).
Predsjednik konstatira kako VGČ nije dobilo niti jednu pritužbu građana vezanu uz rad luna parka te predlaže usvajanje zaključka o davanju pozitivnog mišljenja.
Vijećnica Atlija napominje kako Vijeće prethodno nije dobilo zaključak nadležnog Mjesnog odbora, iako je svjesna kako mišljenje Vijeća Mjesnog odbora nije obvezujuće, smatra da se takva praksa ne bi trebala preskakati.
Predsjednik ponavlja kako nisu dobili niti jednu pritužbu na rad luna parka, a vlasnica je pozvana na sjednicu kako bi Vijeće dobilo što bolji uvid u rad obrta, te je intencija bila u što kraćem roku dostaviti mišljenje VGČ-a Gradskom uredu.  U raspravi sudjeluju i vijećnici Komazlić i Jelenčić.
Nakon rasprave predsjednik prijedlog zaključka daje na glasanje te Vijeće sa 15 glasova ZA i 2 glasa PROTIV donosi

Z a k l j u č a k
[bookmark: _Hlk144208482][bookmark: _Hlk99030787]o davanju mišljenja o postavi luna parka na površinu javne namjene  
na lokaciji  Kozari Bok – Kanalski put (sjeverno od sportskih i dječjih igrališta)


1. Vijeće Gradske četvrti Peščenica-Žitnjak suglasno je s postavom luna parka, vlasnice obrta za zabavne igre „Riter“ Zagreb, Manuele Riter, na površinu javne namjene (dio  k.č. 868 k.o. Žitnjak)  na lokaciji  Kozari Bok – Kanalski put (sjeverno od sportskih i dječjih igrališta), u periodu od 15. ožujka do 14. travnja 2024. godine, uz uvjet da su prethodno pribavljene sve potrebne suglasnosti nadležnih tijela, da se rad luna parka odvija sukladno propisima kojima se uređuje rad zabavnih parkova te da uslijed rada ne dolazi do narušavanja javnog reda i mira. 
2. Vijeće posebno naglašava da je vlasnik luna parka dužan nakon korištenja zelenu površinu vratiti u prvobitno stanje. 
3. Vijeće traži Policijsku upravu zagrebačku,  IV. policijsku postaju, da pojača ophodnje djelatnika policije na području oko zabavnog parka kako bi se spriječila moguća narušavanja javnog reda i mira. 
4. Ovaj zaključak dostavit će se Gradskom uredu za obnovu, izgradnju, prostorno uređenje, graditeljstvo i komunalne poslove te Policijskoj upravi zagrebačkoj, IV. policijskoj postaji.



Ad 2.	Izvješće o radu Vijeća Gradske četvrti Peščenica – Žitnjak u 2023.

Vijeće, bez rasprave jednoglasno donosi
Izvješće o radu Vijeća Gradske četvrti Peščenica – Žitnjak u 2023.
(Tekst Izvješća o radu Vijeća Gradske četvrti Peščenica – Žitnjak u 2023. prilog je ovom Zapisniku)

Ad 3. Program rada Vijeća Gradske četvrti Peščenica – Žitnjak za 2024.

Vijeće, bez rasprave jednoglasno donosi

Program rada Vijeća Gradske četvrti
Peščenica-Žitnjak za 2024.

(Tekst Programa rada prilog je ovom zapisniku.)


Ad 4. Osnivanje i imenovanje Vijeća za prevenciju Gradske četvrti Peščenica – Žitnjak

Predsjednik navodi kako su vijećnici prethodno dobili prijedlog zaključka te moli  da se javi netko od vijećnika tko je spreman obnašati dužnost člana Vijeća za prevenciju. Vijećnici predlažu vijećnika Sobočana.
Predsjednik prijedlog daje na glasanje te Vijeće jednoglasno donosi

ZAKLJUČAK
o osnivanju i imenovanju Vijeća za prevenciju Gradske četvrti
Peščenica - Žitnjak

1. Osniva se Vijeće za prevenciju Gradske četvrti Peščenica - Žitnjak (u daljnjem tekstu: Vijeće), u svrhu koordinacije aktivnosti svih društvenih subjekata na postizanju što većeg stupnja sigurnosti, zaštite ljudi i imovine te kvalitete življenja na području Gradske četvrti Peščenica - Žitnjak.

2. Zadaće Vijeća su:
· organiziranje i koordiniranje provođenja aktivnosti i mjera na povećanju sigurnosti građana i imovine;
· suradnja i davanje potpore svim društvenim subjektima, čiji rad je u funkciji povećanja sigurnosti građana i imovine;
· reagiranje na pojavne oblike kriminala u začecima te prepoznavanje njihovih uzroka;
· koordinacija rada Vijeća s Vijećem za prevenciju Grada Zagreba;
· iniciranje osnivanja vijeća za prevenciju mjesnih odbora;
· zajedničke preventivne aktivnosti s vijećima za prevenciju mjesnih odbora;
· odnošenje izvješća o aktivnostima i mjerama prevencije kriminaliteta na području gradske četvrti;
· uključivanje građana s područja gradske četvrti u provedbe pojedinih dijelova programa;
· informiranje i prezentiranje rada i rezultata rada sudionika preventivnih aktivnosti u medijima i javnosti.

3. Članove Vijeća imenuje Vijeće Gradske četvrti Peščenica - Žitnjak. 
Vijeće ima predsjednika, zamjenika i po pet članova.
Predsjednik Vijeća je po položaju predsjednik Vijeća Gradske četvrti Peščenica - Žitnjak,
Zamjenik predsjednika je po položaju načelnik IV. policijske postaje, Policijska uprava zagrebačka.
Članovi Vijeća su članovi Vijeća Gradske četvrti Peščenica - Žitnjak, predstavnici udruga, vjerskih zajednica, ugledni pojedinci i članovi zajednice koji će svojim radom pridonijeti razvoju zajednice i većoj sigurnosti građana.


4. U Vijeće se imenuju:
· za predsjednika: predsjednik Vijeća Gradske četvrti Peščenica - Žitnjak
· za zamjenika predsjednika: načelnik IV. policijske postaje, Policijska uprava zagrebačka
· za članove:
tri člana iz redova članova Vijeća Gradske četvrti Peščenica - Žitnjak: 
1. Renata Vojnović,
2. Marko Korošec,
3. Mario Sobočan

· dva člana iz redova udruga, vjerskih zajednica, ugledni pojedinci i članovi zajednice i drugih djelatnika:
Anja Planinčić, ravnateljica Centra za kulturu Peščenica – KNAP
Vesna Drobac, predstojnica podružnice Peščenica, Centra za socijalnu skrb

5. Način rada utvrdit će se Poslovnikom koji Vijeće donosi na svojoj konstituirajućoj sjednici, što ju saziva predsjednik Vijeća Gradske četvrti Peščenica – Žitnjak.

6. U razdoblju od raspuštanja Vijeća Gradske četvrti Peščenica - Žitnjak do konstituiranja novoizabranog Vijeća Gradske četvrti Peščenica - Žitnjak, odnosno do imenovanja novih članova Vijeća svim imenovanim članovima Vijeća traje mandat.

7. Stručne, administrativne i tehničke poslove za Vijeće obavljat će Gradski ured za mjesnu samoupravu, promet, civilnu zaštitu i sigurnost.


Ad 5. Prijedlog zaključka o davanju mišljenja o mogućnosti raspolaganja zemljištem k.č. 1524/76 k.o. Žitnjak na području MO Kozari Putevi (Ivo Kulašević)

Predsjednik konstatira kako su vijećnici materijale primili putem e-maila te napominje kako se radi o dva prijedloga mišljenja.
Vijeće, bez rasprave jednoglasno donosi

Z A K L J U Č A K
[bookmark: _Hlk145493169]o davanju mišljenja o mogućnosti raspolaganja zemljištem oznake 
k.č.br. 579, 578/2, 568/15 i 568/16 sve k.o. Žitnjak 
na području MO „Janko Matko”

1. Vijeće Gradske četvrti Peščenica – Žitnjak je razmotrilo Zaključak Vijeća Mjesnog odbora „Janko Matko“ od 15. veljače 2024. kojim se pozitivno očitovalo o zahtjevu Gradskog ureda za upravljanje imovinom i stanovanje KL:940-01/23-003/466; URBROJ:251-11-23-1/003-24-4 za davanje mišljenja o mogućnosti raspolaganja zemljištem k.č.br. 579, 578/2, 568/15 i 568/16 sve k.o. Žitnjak.
1. Vijeće podržava mišljenje Vijeća Mjesnog odbora „Janko Matko“ te je suglasno s omogućavanjem raspolaganja zemljištem oznake k.č.br. 579, 578/2, 568/15 i 568/16 sve k.o. Žitnjak, dijelom u vlasništvu Grada Zagreba, u svrhu izdavanja rješenja o promjeni oblika i veličine građevne čestice za postojeću poslovnu zgradu u Zagrebu, Ulica Otona Župančiča 18.
1. Zaključak Vijeća MO „Janko Matko" je prilog ovom zaključku. 
1. Ovaj zaključak dostavit će se Gradskom uredu za upravljanje imovinom i stanovanje. 

Z A K L J U Č A K
o davanju mišljenja o mogućnosti raspolaganja zemljištem oznake 
k.č.br. 1524/76 k.o. Žitnjak na području MO Kozari Putevi

1. Vijeće Gradske četvrti Peščenica – Žitnjak je razmotrilo Zaključak Vijeća Mjesnog odbora Kozari Putevi od 30. siječnja 2024. kojim se pozitivno očitovalo o zahtjevu Gradskog ureda za upravljanje imovinom i stanovanje KL:940-01/23-003/328; URBROJ:251-11-23-1/004-23-6 te požurnicama, od 25. rujna 2023. i 5. prosinca 2023., za davanje mišljenja o mogućnosti raspolaganja zemljištem oznake k.č.br. 1524/76 k.o. Žitnjak. 
2. Vijeće podržava mišljenje Vijeća Mjesnog odbora Kozari Putevi te je suglasno s omogućavanjem raspolaganja zemljištem oznake k.č.br. 1524/76 k.o. Žitnjak, u vlasništvu Grada Zagreba, u svrhu izdavanja rješenja o utvrđivanju nove građevinske čestice za postojeću stambenu građevinu u Zagrebu, III. Kozari put 42.
3. Zaključak Vijeća MO Kozari Putevi je prilog ovom zaključku. 
Ovaj zaključak dostavit će se Gradskom uredu za upravljanje imovinom i stanovanje.


Ad 6.	Prijedlozi zaključaka o rješavanju aktualne komunalne problematike na području Gradske četvrti

Predsjednik otvara raspravu. Za riječ se javlja vijećnik Stošić vezeno uz prijedlog zaključka na temelju zaključka VMO Ferenščica o potrebi postavljanja novih i obnovi postojećih nadstrešnica na tramvajskim stanicama na području MO Ferenščica.
Prijedlog vijećnika Stošića je da se u zaključak uvrsti i prijedlog ugradnje solarnih panela na tramvajske nadstrešnice.  
Predsjednik, uvažavajući prijedlog vijećnika Stošića, prijedloge zaključaka aktualne komunalne problematike daje na glasanje.
Vijeće, bez rasprave jednoglasno donosi

Z a k l j u č a k
o prijedlogu lokacija za postavu novih i zamjenu dotrajalih nadstrešnica 
na tramvajskim stajalištima na području MO Ferenščica

	
1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Ferenščica, KLASA:024-08/24-003/227; URBR:251-06-11-11/003-24-5, donesen na 33. sjednici Vijeća te traži od nadležnog gradskog ureda da u 6. grupu prioritetnih lokacija za izradu projektne dokumentacije za postavu nadstrešnica uvrsti lokacije na području MO Ferenščica:
Za zamjenu postojećih nadstrešnica: 
· Getaldićeva – smjer prema gradu
· Čavićeva – smjer prema gradu
· Žitnjak – smjer prema gradu
Za postavu novih (gdje nema nadstrešnica):
· Donje Svetice – smjer Žitnjak
· Getaldićeva – smjer Žitnjak
· Čavićeva – smjer Žitnjak
· Žitnjak – smjer Žitnjak

1. Vijeće predlaže da se prilikom izrade projektne dokumentacije razmotri mogućnost montaže solarnih panela na nadstrešnice.
1. Ovaj Zaključak dostavit će Gradskom uredu za obnovu, izgradnju, prostorno uređenje, graditeljstvo i komunalne poslove, Sektoru za građenje komunalne infrastrukture i održavanje javnoprometnih površina, javnih objekata i javne rasvjete, Odjelu za građenje komunalne infrastrukture.


Z a k l j u č a k
o prijedlogu rješavanja komunalne problematike

	
1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Ferenščica, KLASA:024-08/24-003/227; URBR:251-06-11-11/003-24-3, donesen na 33. sjednici Vijeća te predlaže službi nadležnoj za održavanje zelenih površina u Gradu Zagrebu da 
· izvrši sanaciju zelene površine te sadnju grma lovor višnje kod stambene zgrade I. Ferenščica kod kbr. 59
· o učinjenom izvijesti ovo Vijeće

2. Ovaj Zaključak dostavit će se Zagrebačkom holdingu d.o.o. – Podružnici Zrinjevac.


Z a k l j u č a k
o prijedlogu rješavanja komunalne problematike


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora „Janko Matko“ KL.:026-08/24-003/144; URBROJ:251-13-11-11/003-24-3 donesen na 34. sjednici Vijeća te predlaže nadležnoj gradskoj službi  

· da izvrši premještanje spremnika za odvojeno prikupljanje otpada (za plastiku i staklo) na adekvatnu lokaciju u Ulicu Janka Polića Kamova (negdje na sredini ulice) jer je nogostup uz spremnike na postojećoj lokaciji  najčešće zatrpan smećem uslijed nepropisnog odlaganja oko spremnika, 

· izvijesti Vijeće o učinjenom.

2.    Ovaj zaključak dostavit će se na daljnje postupanje ZGH d.o.o. – Podružnici Čistoća

Z a k l j u č a k
o prijedlogu za postavu prometnog znaka u Štriginoj ulici kod kbr. 19 - 21


	
1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Peščenica, KLASA:024-08/24-003/2377; URBR:251-06-11-11/003-23-, donesen na 34. sjednici Vijeća te predlaže nadležnom gradskom uredu da 
· izvrši stručni očevid i pokrene postupak za donošenje rješenja o postavi prometnog znaka „zabrana zaustavljanja i parkiranja“ u Štriginoj ulici kod kbr. 19 – 21, 

· o učinjenom izvijesti ovo Vijeće.

2. Ovaj Zaključak dostavit će se Gradskom uredu za mjesnu samoupravu, promet, civilnu zaštitu i sigurnost. 


Z a k l j u č a k
[bookmark: _Hlk101276436]o prijedlogu za izmještanje stupa javne rasvjete


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Petruševec, KLASA:024-08/24-003/286 URBR:251-13-11-11/006-24-5 donesen na 33. sjednici Vijeća te predlaže društvu nadležnom za održavanje, izgradnju i razvoj distribucijske mreže da

· izvrši premještanje stupa javne rasvjete s trenutne lokacije u ulici I. Petruševec IV. odvojak kod kbr. 100 na neku drugu, adekvatniju lokaciju s obzirom da rasvjetni stup trenutno dijelom zauzima prometnicu te otežava odvijanje kolnog i pješačkog prometa,

· izvijesti Vijeće o učinjenom.

1. Ovaj Zaključak dostavit će se HEP ODS-u d.o.o. - Elektri Zagreb.


Z a k l j u č a k
o prijedlogu rješavanja prometne problematike na 
području MO Petruševec 


	
1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Petruševec, KLASA:024-08/24-003/286; URBR:251-06-11-11/006-24-6, donesen na 33. sjednici Vijeća te predlaže nadležnom gradskom uredu da izvrši stručni očevid i pokrene postupak za donošenje rješenja o:
·  postavi uspornika prometa (uzdignute plohe) u ulici I. Petruševec između kbr. 73 i 56 E, 
· postavi uspornika prometa (uzdignute plohe) u ulici I. Petruševec ispred kbr. 77A te 
· uklanjanju pješačkog prijelaza ispred kbr. 56 E i uspostavi/iscrtavanju  pješačkog prijelaza na predloženom usporniku između kbr. 73 i 56 E, 
· o učinjenom izvijesti ovo Vijeće

2. Ovaj Zaključak dostavit će se Gradskom uredu za mjesnu samoupravu, promet, civilnu zaštitu i sigurnost. 


Z a k l j u č a k
o prijedlogu rješavanja komunalne problematike

	
1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Volovčica , KLASA:024-08/23-003/2421; URBR:251-06-11-11/003-23-7, donesen na 33. sjednici Vijeća te predlaže nadležnom gradskom tijelu da
· izvrši očevid i utvrdi uvjete odn. izda suglasnost za sadnju ukrasnog grmlja na zelenoj površini u Ivanićgradskoj ulici ispred kbr. 67 – 69 (k.č. 2671/3 k.o. Peščenica);
· o učinjenom izvijesti ovo Vijeće.
2. Grafički prikaz s oznakom mikrolokacije je sastavni dio ovog zaključka. 
3. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo i komunalne poslove, Odsjeku za zelene površine. 


Z a k l j u č a k
o uvrštavanju komunalne problematike u Plan komunalnih potreba

1. Vijeće Gradske četvrti Peščenica-Žitnjak uvrštava u Plan komunalnih potreba sljedeće:

MO FERENŠČICA
· Postavljanje klupa za odmor na zelenoj površini u Lovinčićevoj ulici ispred  kbr. 5 i 7.

       2.    Problematika će se rješavati kroz Plan komunalnih aktivnosti Gradske četvrti i ostale  
              planove u narednim razdobljima.
Ad 7. Izvješća, pitanja i prijedlozi.

Predsjednik otvara raspravu. Za riječ se javljaju:
Vijećnik Stošić iznosi primjedbu na zamjensku sadnju stabala. Navodi kako zamjenske sadnje na nekim lokacijama nema (npr. orah koji je otpiljen).
Predsjednik moli vijećnika Stošića da pošalje točne lokacije jer je zamjenska sadnja do sada bila urednog tijeka.
Vijećnik Stošić, također, predlaže ostvarivanje komunikacije VGČ-a sa DOK-ING-om u svrhu upoznavanja vijećnika sa novom tehnologijom za obradu otpada. U tu svrhu predlaže posjet vijećnika postrojenju DOK-ING-a.
Predsjednik upućuje vijećnika Stošića da se obrati DOK-ING-u kao vijećnik Vijeća Gradske četvrti.

Vijećnik Dumančić upozorava na veliko stablo jasena, čije se grane naslanjaju na stambenu zgradu na lokaciji A. Jakšića 9. Mišljenja je kako stablo treba ukloniti.
Predsjednik dogovara kako će se kontaktirati Podružnica Zrinjevac.

Obzirom da  više nema pitanja kao niti prijedloga, ovom točkom dnevni je red iscrpljen te predsjednik zaključuje sjednicu u 19:00 h.

Zapisnik vodila:
Iva Dujić Horvat, dipl. politolog

[bookmark: _GoBack]KLASA:024-08/24-002/56
URBROJ:251-13-11-11/001-24-3
Zagreb, 21. veljače 2024.

Članovi Vijeća Točka 1.                     Točka 2 .      Točka 3 .      Točka 4 .       Točka 6.      

1. NIKOLA ZDUNIĆ

+ + + + + + +

2. DARKO STOŠIĆ

+ + + + + + +

3. ANTONIJA KOMAZLIĆ

+ + + + + + +

4. ANA MILOŠ

+ + + + + + +

5. TOMICA RIŽMARIĆ

+ + + + + + +

6. LORENA SAJKOVIĆ

+ + + + + + +

7. LJILJANA IVANAC

+ + + + + + +

8. RAMIZA MEMEDI

+ + + + + + +

9. IVANA ATLIJA

— + + + + + +

10. MARIJAN ĆUŽIĆ

11. ZVONKO DUMANČIĆ

— + + + + + +

12. DRAGAN VUČIĆ

+ + + + + + +

13. ZDRAVKO ČABRAJA

+ + + + + + +

14. RENATA VOJNOVIĆ

+ + + + + + +

15. ĐURĐICA RADAKOVIĆ GROŠ

16. MARKO JELENČIĆ

+ + + + + + +

17. MARIO SOBOČAN

+ + + + + + +

18. GLORIA TKALČIĆ

+ + + + + + +

19. MARKO KOROŠEC

+ + + + + + +

Izvješće o glasanju na sjednicama - 33. sj.

Točka 5.                                 

a             b    


